அருங் கடை இல் மறை அறைந்த அறம் செய்த அறத்தாலும், இருங் கடகக் கரதலத்து இவ் எழுத அரிய திருமேனிக் கருங்கடலைச் செங் கனி வாய்க் கவுசலை என்பாள் பயந்தாள். 22 'தள்ள அரிய பெரு நீதித் தனி ஆறு புக மண்டும் பள்ளம் எனும் தகையானை, பரதன் எனும் பெயரானை, எள்ள அரிய குணத்தாலும் எழிலாலும் இவ் இருந்த வள்ளலையே அனையானை, கேகயர்கோன் மகள் பயந்தாள். 23 அரு வலிய திறலினர் ஆய், அறம் கெடுக்கும் விறல் அரக்கர்